Document ID: 31994R1833

ΚΑΝΟΝΙΣΜΟΣ (ΕΚ) αριθ. 1833/94 ΤΗΣ ΕΠΙΤΡΟΠΗΣ της 26ης Ιουλίου 1994 για την τροποποίηση του κανονισμού (ΕΟΚ) αριθ. 3130/78 σχετικά με τον καθορισμό των κέντρων παρεμβάσεως για το ελαιόλαδο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 3179/93 (2), και ιδίως το άρθρο 12 παράγραφος 4,
τον κανονισμό (ΕΟΚ) αριθ. 2754/78 του Συμβουλίου της 23ης Νοεμβρίου 1978 για το κέντρο παρεμβάσεως στον τομέα του ελαιολάδου (3), όπως τροποποιήθηκε από τον κανονισμό (ΕΟΚ) αριθ. 2203/90 (4),
Εκτιμώντας:
ότιο κανονισμός (ΕΟΚ) αριθ. 2754/78 έχει καθορίσει τα κριτήρια που εφαρμόζονται για τον καθορισμό των κέντρων παρεμβάσεως για το ελαιόλαδο- ότι, για την τήρηση των κριτηρίων αυτού και προκειμένου να βελτιωθεί η λειτουργία της παρέμβασης στην Ελλάδα, πρέπει να τροποποιηθεί η κατανομή των κέντρων παρεμβάσεως στη χώρα αυτή-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 3130/78 της Επιτροπής (5) τα κέντρα παρεμβάσεως για το ελαιόλαδο στην Ελλάδα αντικαθίσταται από τα κέντρα παρεμβάσεως του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 1994.

Labels: 3
18
17